Kanep

Kanep (Cannabis) on taimede perekond kanepiliste sugukonnast.

Kanepitaimed on lahksugulised taimed.

 Klassifikatsioon 
pisi|Kanepi liigid
Perekonda kirjeldas esimesena 1753 Carl von Linné monotüüpse perekonnana. 1785. aastal kirjeldas Jean-Baptiste de Lamarck kanepi teist liiki, mis koguti Indiast ja nimetas selle india kanepiks (Cannabis indica Lam.). 1924. aastal leidis vene botaanik Dmitri Janišewski, et Kesk-Venemaal kasvav kanepitaim on kas C.sativa liik või hoopis eraldi liik ja pakkus alternatiivnimetused: C.sativa var ruderalis Janisch ja Cannabis ruderalis Janish, mille ta kirjeldas 1926 esimesena liigina kui Cannabis ruderalis (metsik kanep). 20. sajandil aga vaidlustati perekonna süstemaatikat oluliselt; kolme iseseisva liigi asemel käsitles osa autoreid kõiki kolme haru liigi harilik kanepi (Cannabis sativa) alamliikidena, üksikud autorid kirjeldasid ka muid liike, mis aga ei saanud üldtunnustatuks. 
Aastal 2003 tegi Karl W. Hillig kanepitaime geneetilise uuringu 157 näidispopulatsiooni najal, kus leiti, et harilik kanep ja india kanep on eraldi liigid. Liigi Cannabis ruderalis iseseisvust aga kindlalt tuvastada ei õnnestunud ning hilisem uurimus perekonna taksonoomiast kinnitas neid tulemusi. 
pisi|300px|Kanepileht
pisi|Kuna Malawi üks tähtsamaid põllumajandusharusid, tubakakasvatus, hääbus, hakati 2019. aastal nii kiudmaterjali kui droogi saamise eesmärgil kanepi kasvatamist kaaluma

Cronquisti süsteem
Cronquisti süsteemis klassifitseeritakse kanepi perekond nõgeselaadsete (Urticales) seltsi.

APG III süsteem
APG III süsteemis klassifitseeritakse kanepi perekond roosilaadsete seltsi.

Liikide süstemaatika pole päris selge, levinumad kanepiliigid on : 
Cannabis sativa – harilik kanep  
Cannabis sativa var. sativa – kultuurkanep 
Cannabis indica – india kanep 
Cannabis ruderalis – metsik kanep

Zipcodezoo süstemaatika
Cannabis intersita
Cannabis americana
Cannabis chinensis
Cannabis erratica
Cannabis foetens
Cannabis generalis
Cannabis gigantea
Cannabis kafiristanica
Cannabis lupulus
Cannabis macrosperma
Cannabis ruderalis
Cannabis sativa
Cannabis sativa 'Chamaeleon'
Cannabis sativa 'Finola'
Cannabis sativa 'Grace'
Cannabis sativa 'Medisins'
Cannabis sativa indica (Grass)
Cannabis sativa intersita
Cannabis sativa 'USO 31'
Cannabis sativa sativa
Cannabis sativa spontanea var. spontanea 
Cannabis sativa subsp. indica
Cannabis sativa subsp. intersita
Cannabis sativa var. indica
Cannabis sativa var. kafiristanica
Cannabis sativa var. ruderalis
Cannabis sativa var. sativa
Cannabis × intersita.

Keemiline koostis
Kanepi eri liigid sisaldavad üle 400 keemilise ühendi, lisaks hulga ühendeid, mida nimetatakse kannabinoidideks, millest uuritumaks peetakse inimestele psühhoaktiivse toimega Δ9-tetrahüdrokannabinooli (lühendatult THC) ja psühhoaktiivset toimet mitte omavat kannabidiooli (ingliskeelne lühend CBD).

Majanduslik tähtsus
Kanepitaimi ja neist valmistatud tooteid on inimesed kasutanud juba aastatuhandeid. Kanep on üks vanemaid taimi, mida inimene on kultiveerinud. Taime on traditsiooniliselt kasutatud nii ravim- (sarnaselt hariliku linaga), õli- kui ka kiutaimena. Taime eri osadest valmistatakse köit, tekstiile, biokütust, roogasid (kanepitemp), kanepiõli, jooke (kanepipiim) ja paberit, aga ka narkootilise toimega saadusi nagu kanepisuits, hašiš ja hašišiõli ja muud. Taime on kasvatatud suurtel pindadel (ka Eestis 1930.–1940. aastail) kiu ja seemnete pärast. Kanep kasvab kiiremini kui puu ning on omadustelt tugevama ehitusega, kuid sellegipoolest ei ole seda tahetud kasutusele võtta. Metsaraie vähendamiseks oleks kanep hea alternatiiv.
pisi|340x340px|Skaala kanepi ja teiste mõnuainete kahjulikkuse hindamiseks

 Nimetus 
Kannabis kreeka keeles tähendab kanepit.

Vaata ka
Kanepiürt
kanep (kulinaaria)
kanep (tekstiil)
kanepi õiguslik staatus
kanepipiim
kanepiseemned
kanepiõli
Marihuaana

Viited

Välislingid

Ülle Sinisoo, Toomas Kukk.Kanepi ajalugu ja tänapäev, Horisont 
 Ravikanep.ee | Ravikanep MTÜ Ravikanep – Ravikanepi tutvustus.

Kategooria:Kanepilised
Kategooria:Ravimtaimed